સ્ટેશન માસ્તરને થયું. પેલા છોકરાની જેમ આ છોકરો બનાવટ ઓ નહીં કરતો હોય ! રિલીવિગ સ્ટેશન માસ્તરને અનેક સ્ટેશનો અને ભાતભાતનાં માણસોનો ઉતારો પડતો હોય છે. આશરી વિનાના અને ભાગેલાઓનો આશરો રેલવે સ્ટેશન, ખાનદાન ઘરનો એક આવડો જ છોકરો એક સ્ટેશને પકડાયો હતો. એ પૂછપરછની પકડમાંથી છટકવા પૂછનારની હમદર્દી મેળવવા પોતાના વિશે જાતજાતની કરુણ વાર્તાઓ ઘડી કાઢતો, તે યાદ આવ્યું. સ્ટેશન માસ્તરને ખ્યાલ આવ્યો કે પોતે કાનજીના પ્રશ્નનો પ્રત્યુત્તર ટાળવાનું બહાનું શોધતો હતો. એ જ એક ઉકેલ હતો પૂછપરછની દિશા બદલાણી, કહ્યું; અલ્યા, તું ખોટું બોલતો લાગે છે. કોઈ અમસ્તું મારે નહીં. તારામાં અપલખણ હોવાં જોઈએ. - પછી સાંધાવાળા અમુ સામે જોઈ બોલ્યો : કેમ અમુ, કોઈ બાઈમાણસ આટલું હૈયા વિનાનું હોઈ શકે ?